Kameel en die tamatierank – toortsie.com
Kameel en die tamatierank
Maart 5, 2018 ~ Kameel
Die tamatieplant het heel onskadelik gelyk toe hy so onverwags sy kop tussen die plante uitgesteek het. Eers wou ek hom uittrek… maar besluit daarteen. Ek het voorheen groentetuine gehad; en ‘n tamatieplant was nog nooit ‘n probleem nie…. ‘n paar stutte, bietjie tou en voila kort voor lank pluk jy die heerlikste tamaties. Maar hierdie plant het begin rank…. en rank…. en rank. Oor die tou wat vir hom gespan was… oor al wat ‘n plant is.. oor die staander wat Ken vir hom staangemaak het… deur die reling van die dek…. en hy is vinnig oppad huis toe. Een van die dae staan ek in my kombuis en pluk die verspotte klein tamatietjies wat hy so af en toe as beloning vir ons gee.
Die tamatieplant beeld presies uit hoe ek op die oomblik oor my eie omgewing voel. Vir soveel jare het ek ‘n huishouding van orde gehardloop. Elke ding het sy plek, en alles het perke…. en toe tree Ken af. Ken is nie ‘n tuinier, handy man, boer, of enigiets van daardie aard nie…. nee, hy is ‘n kantoorverslaafde. Die voëlnes het nie ‘n kantoor nie. Toe skoonseun hulle laat bou het, het hulle werkspasies vir elkeen van ons in die kantoor in hulle huis laat inbou. Dit het goed gewerk, maar toe word hulle seuns groot en die kantoor raak over crowded.
Vir die laaste drie jaar werk Ken – met tye hoogs frustreerd – op sy skootrekenaar, en toe bars die bom. Hy maak ‘n plastiese tafel voor sy relaxer staande. Bring die kussings van die bank in ons kamer en stapel dit op die relaxer om hom hoogte te gee. Skuif die ou kis wat as koffietafel in die sitkamer dien diekant toe, haak sy grote oorfone oor die oukas, gooi al wat ‘n remote is in ‘n laai en sit sy boeke in die remote kissie….en maak dit heel duidelik dat alles van nou af so sal bly. ‘n Saamgeflanste kantoor binne in die voëlnesgroote sitkamer.
Dat my bors toetrek van benoudheid oor ‘n huis waar elke ding nie op sy plek staan nie, skeel hom min. Al troos op die oomblik is my sus Rika (wat nog presieser as ek gelewe het) se woorde na haar man se dood. “In ons hele huis het ek hom nie ‘n plekkie van sy eie gegun om te lewe nie.”
As ek net daardie tamatieplant kan uitruk… maar op ‘n onverklaarbare wyse het dit Ken se tamatieplant geword, en dit beteken “hands off.”
‹ PreviousBekeerde basaarganger
Next ›Toortsie se Bantingspyskaart Dag 11
32 thoughts on “Kameel en die tamatierank”
Maart 5, 2018 om 1:41 nm
Onthou jy ons kindertyd-storie…Jan en die boontjie…tamatierank. Dalk gaan daar groot verrassings een die einde van Ken se tamatieplant wag, Kameel. Kyk maar net eenkant toe. Vir vredes onthalwe, en om hom sy deeltjie te gun. Ek is self effens te erg oor die regte goed op die regte plek sit, so jy het my bewondering en empatie.
Maart 5, 2018 om 1:48 nm
Dis presies wat ek van die tamatieplant dink Una… hy is soos Jan se boontjierank. As jy soos ek is sal jy verstaan dat ek op die oomblik moeilik asemhaal tussen die deurmekaarspul. Voel bietjie magteloos na 44 jaar se orde wat ek kon handhaaf… en nou dit. Aan die ander kant kan ek bly wees dat almal so mooi saamgespeel het tot nou toe 😀😀😀😀 Sowaar, ‘n mens weet nie waarin jy jou nog in die lewe gaan vasloop nie. Vertrou dit gaan ok met Bertus?
Maart 5, 2018 om 2:49 nm
Bertus is weer amper sy ou self, dankie Kameel.
Maart 5, 2018 om 2:21 nm
Ter wille van die huwelik, Kameel, kry vir jou ‘n ‘borspompie’. 🙂
Maart 5, 2018 om 2:32 nm
Maart 5, 2018 om 2:47 nm
Ek het ‘n borspompie 😕 Ek probeer kyk sonder om te sien…. maar dit gaan maar moeilik. Weet nie of ek hierdie toets gaan slaag nie 😢
Maart 5, 2018 om 3:44 nm
Haal diep asem suster
Maart 5, 2018 om 2:38 nm
Ek voel vir jou. My man se lessenaar, rekenaar en oorgrote tv-skerm is ook in die klein sitkamertjie saam met die groot, opgestopte sitkamerbanke en stoel waarvan hy nie wil ontslae raak nie. Jy moet mooi dans om daar te loop sonder ongelukke. En die lawaai! Nou weet jy hoekom slaap ek in die pophuis en leef op die strand.
Maart 5, 2018 om 3:08 nm
Ag Hester jy laat my sommer beter voel. Nou moet ek net vir my ook ‘n strand kry 😊
Maart 5, 2018 om 3:30 nm
Maart 5, 2018 om 2:56 nm
Oi, dit kan nie maklik wees nie maar gun hom maar dit.
Maart 5, 2018 om 3:19 nm
Ek sal maar moet ekmyself. Ek is rêgtig dankbaar dat ek al die jare van kindergrootmaak tot nou die huis op my manier kon “run.” Ek sou sekerlik kop verloor het was dit chaos om my.
Maart 5, 2018 om 3:28 nm
Miskien kan jy op n ander manier vir hom n klein plekkie of hoekie inrig, mens kry baie oulike idees en goetertjies te koop, koop dalk n meer gepaste tafeltjie dan hoef die kamer se bank se kussings nie te sorg vir hoogte nie en dalk n meerdoellige houer vir die boeke… en dalk kan die remotes terug in hulle plek. Ek dink as mens net n bietjie dink kan mens n oulike plekkie ontwerp.
Maart 5, 2018 om 3:50 nm
Ons een skoonseun is ‘n handige carpenter. Hy het net baie min tyd. Al gedink ek moet hom vra om ‘n kleiner lessenaar te bou wat laer is… en kan oopskuif as Ken wil opstaan. Sal sien of daar iets van kom.
Maart 5, 2018 om 5:46 nm
Wat van iets soos wat hulle in die hospitaal vir aiente gebruik om te eet. Dan kan hy op en af stel en op sy skoot wees of hy kan hom opi wieletjies skuif. Selfs as hy buite/opi dek wil sit. Dan kan mens net aan die kant paar rakkies sit. Kompak en smal as jy dit eenkant toe moet skuif…
Maart 5, 2018 om 5:58 nm
JyJy is ‘n vrou vol planne ….. dink ek moet jou aan die hoof van die projek sit. Jy het ‘n goeie idee daar.
Maart 5, 2018 om 6:10 nm
Ek voel jammer vir albei van julle en daar moet iets wees wat werk.
Maart 5, 2018 om 4:02 nm
Heheheh – “I married him for better or worse, but not for lunch.”
Maart 5, 2018 om 4:16 nm
Maart 5, 2018 om 4:23 nm
Erkenning aan Maryon Pearson, vrou van ‘n Kanadese Eerste Minister. Dis ook sy wat gese het “Behind every succesful man is a surprised woman” 😀
Maart 5, 2018 om 4:26 nm
Maart 5, 2018 om 5:50 nm
Dink nie ons besef altyd waarvoor ons “ja” sê nie Frannie. Weet dis nie die einde van die wêreld nie…. maar ek sluk hard aan hierdie een.
Maart 5, 2018 om 7:14 nm
Oooooooooooooo dis ‘n man so na my hart!
Maart 5, 2018 om 7:15 nm
Nou hoe bedoel mevrou nou? (Skok)
Maart 5, 2018 om 7:37 nm
Ek hou van ‘n man wat hom gerieflik agter die rekenaar maak Mens se omgewing behoor aan jou en nie andersom nie
Maart 5, 2018 om 7:40 nm
Dankie, jy gee my ‘n ander perspektief op die prentjie.
Maart 6, 2018 om 5:43 nm
Mens herken dadelik ‘n ander rekenaarverslaafde
Maart 6, 2018 om 11:20 vm
Ek is saam met ekmyself, daar moet ‘n manier wees wat julle ‘n plan kan maak om hom sy spasie te gee en jou OCD te kan bevredig
Maart 6, 2018 om 12:00 nm
Ek dink ek moet julle twee vir ‘n tydlank in die voëlnes vrylaat en sien waarmee kom julle voor die dag 😊 Ek glo hierdie ding sal homself ook uitwerk… en wanneer ek terugkyk sal ek sien dat dit ook ten goede meegewerk het. Ek besef daar is baie dinge waarom ek my vingers moet loslaat om self vry te kom. Die Here het al ‘n lang pad met my hieroor gestap… en elke keer wanneer Hy op iets druk gee dit hierdie struggle in my af. Wanneer ek dan uoteindelik laat gaan besef ek nog ‘n ketting is gebreek. Aan jou gedink vanoggend…. gaan dit goed?
Maart 7, 2018 om 2:29 nm
Dit gaan baie baie goed met my dankie.
Jy sal sien. hierdie ding sal himself uitwerk ook
Maart 8, 2018 om 10:21 nm
Tamaties is goed vir ‘n man se prostaat!
Maart 9, 2018 om 11:16 vm
Heel duidelik is jy aan die man se kant in hierdie saak. Tot ons 16jarige kleinseun loop gister hier in…. bewonder die “kantoor,” en sê “Wow oupa dis nou cool…. so sal ek ook kan lewe.” Nou moet ek eers gaan oplees of tamaties goed is vir ‘n vrou se bloeddruk ook!!!